Bejaarde se lyk in plaashuis gevindArgieffoto Kol. Ronel Otto, woordvoerder van die polisie, het gesê die man se liggaam is Saterdagoggend in sy plaashuis gevind. Volgens Otto is die man vermoedelik al twee of drie dae terug vermoor. Hy het alleen gebly. Otto het gesê hy is vermoedelik aan ŉ kopwond dood. Polisiebeamptes is tans op die toneel. Dit is nog nie duidelik hoe daar toegang tot die huis verkry is, hoeveel aanvallers daar was of wie op die man se liggaam afgekom het nie. Die polisie ondersoek ŉ saak van moord. Die moord kom net meer as twee weke nadat Jakes van Deventer (35) op ŉ plaas naby Bela-Bela (Warmbad) aangeval en vermoor is. Vier verdagtes het Van Deventer en sy verloofde, Monique de Souza (28), omstreeks 01:00 in hul huis oorval. Lees meer hier.